b'\n_START_ARTICLE_\nArthur Stanley Eddington\n_START_SECTION_\n\xc5\xbdivljenje in delo\n_START_PARAGRAPH_\nEddington je \xc5\xa1tudiral na Kolid\xc5\xbeu Owens (Owens College) (sedaj Univerza Manchester) in na Kolid\xc5\xbeu Trinity (Trinity College), Univerze v Cambridgeu. Od leta 1906 do 1913 je bil glavni pomo\xc4\x8dnik na Kraljevem observatoriju Greenwich. Leta 1913 je postal profesor astronomije na Univerzi v Cambridgeu. Bil je predstojnik Observatorija v Cambridgeu. _NEWLINE_Raziskoval je gibanje zvezd, njihov razvoj in uporabo na\xc4\x8dela relativnosti v astrofiziki. Pomagal je poenostaviti teorijo relativnosti in prispeval matemati\xc4\x8dna dognanja k teoriji. Dolo\xc4\x8dil je maso, sredi\xc5\xa1\xc4\x8dno temperaturo in notranjo zgradbo mnogih zvezd. Leta 1916 je postavil teorijo o notranji zgradbi zvezd. Ukvarjal se je tudi s kozmologijo in s teorijami o razvoju Vesolja. _NEWLINE_Pojasnil je povezavo med maso in svetilnostjo (izsevom) zvezd. Izdelal je teoreti\xc4\x8dno razlago kefeid. Svoje delo v astronomiji je podal v svoji klasi\xc4\x8dni knjigi Notranja zgradba zvezd (The Internal Constitution of the Stars), ki jo je objavil leta 1926. Istega leta je napisal Zvezde in atomi (Stars and Atoms), priljubljeno zbrano delo z istega podro\xc4\x8dja. Najbolj je bil znan kot popularizator znanosti. Njegova knjiga Narava fizikalnega sveta (The Nature of the Physical World) iz leta 1928 je bila ena izmed najbolj branih knjig o abstraktnih znanostih sploh. V poznej\xc5\xa1ih letih se je ukvarjal s filozofskimi in epistemiolo\xc5\xa1kimi vpra\xc5\xa1anji._NEWLINE_S svojim delom je vplival na mladostnega Hoylea.\n_START_SECTION_\nPretresanje s Chandrasekharjem o obstoju \xc4\x8drnih lukenj\n_START_PARAGRAPH_\nVsebina raz\xc5\xa1iritve njegovih modelov je na vrat na nos povzro\xc4\x8dila znano pretresanje s Chandrasekharjem, ki je bil tedaj \xc5\xa1tudent v Cambridgeu. Chandrasekharjevo delo je nakazovalo obstoj in odkritje \xc4\x8drnih lukenj, ki so se tedaj zdele tako absurdno nefizikalne, da Eddington ni verjel kako lahko imajo Chandrasekharjeve \xc4\x8disto matemati\xc4\x8dne izpeljave posledice na stvarni svet. Izkazalo se je, da se je Eddington motil, vendar njegov vzgib \xc5\xa1e vedno ostaja predmet debat. Po Chandrasekharjevem pripovedovanju tega pripetljaja, v katerem je bilo njegovo delo ostro zavrnjeno, je bil Eddington dokaj krut, dogmati\xc4\x8den in rasisti\xc4\x8den. To je razli\xc4\x8dna slika Eddingtonove osebnosti, ki so jo opisali drugi njegovi sodobniki. Kritika na njegov ra\xc4\x8dun je temeljila na sumu, da \xc4\x8disto matemati\xc4\x8dna izpeljava iz teorije relativnosti ni dovolj za razlago na videz stra\xc5\xa1nih fizikalnih paradoksov, ki so bili zna\xc4\x8dilni za degenerirane zvezde. \xc4\x8ce bi Eddington izrazil svoje nestrinjanje s konceptom to\xc4\x8dkovne gravitacijske singularnosti, bi bilo dovolj po\xc5\xa1teno, v bistvu pa je raztrgal Chandrasekharja. \xc5\xa0e sedaj se ne razume kaj se dogaja s snovjo pri padanju v \xc4\x8drno luknjo in obstaja dvom v tak\xc5\xa1no singularnost. Chandrasekhar se je prito\xc5\xbeeval, da ga tednji vodilni fiziki pri tem niso podprli, navkljub temu, da so Dirac, Peierls in Price napisali pomembni \xc4\x8dlanek, ki ga je zagovarjal.\n_START_SECTION_\nNagrade\n_START_PARAGRAPH_\nLeta 1924 je za svoje znanstvene dose\xc5\xbeke prejel medaljo Bruceove, medaljo Henryja Draperja in zlato medaljo Kraljeve astronomske dru\xc5\xbebe (RAS). Leta 1928 je prejel kraljevo medaljo Kraljeve dru\xc5\xbebe. Leta 1930 je bil povzdignjen v viteza. Leta 1938 je prejel red zaslug.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater na Luni Eddington in asteroid 2761 Eddington. Kraljeva astronomska dru\xc5\xbeba njemu v \xc4\x8dast vsako leto podeljuje Eddingtonovo medaljo za izjemne raziskave v teoreti\xc4\x8dni astrofiziki.'